CELEX: C2006/154/21
Language: et
Date: 2006-07-01 00:00:00
Title: Kohtuasi C-186/06:  18. aprillil 2006  esitatud hagi — Euroopa Ühenduste Komisjon  versus  Hispaania Kuningriik

1.7.2006   
            
            
               ET
            
            
               Euroopa Liidu Teataja
            
            
               C 154/10
            
         18. aprillil 2006 esitatud hagi — Euroopa Ühenduste Komisjon versus Hispaania Kuningriik
   (Kohtuasi C-186/06)
   (2006/C 154/21)
   Kohtumenetluse keel: hispaania
   Pooled
   
      Hageja: Euroopa Ühenduste Komisjon (esindajad: D. Recchia, A. Alcover San Pedro)
   
      Kostja: Hispaania Kuningriik
   Hageja nõuded
   
               —
            
            
               Tuvastada, et Hispaania Kuningriik on seoses Canal Segarra-Garrigues'i märgala niisutuskavaga rikkunud nõukogu direktiivi 79/409/EMÜ loodusliku linnustiku kaitse kohta (1) artiklitest 2 ja 3 ning artikli 4 lõigetest 1 ja 4 tulenevaid kohustusi;
            
         
               —
            
            
               mõista kohtukulud välja Hispaania Kuningriigilt.
            
         Väited ja peamised argumendid
   Liikmesriigid ei saa jätta määramata direktiivile vastavaid kaitsealasid, et viia nendel aladel ellu tegevusi, mis seavad ohtu direktiivi eesmärkide saavutamise, ja kui — nagu antud juhul — liikmesriik ei ole lindude erikaitseala määratlenud seal, kus seda tegema oleks pidanud, kehtib lindude jaoks olulisel alal kaitsetase, mis on sätestatud direktiivi artikli 4 lõikes 4.
   Seetõttu leiab komisjon, et kuna Hispaania Kuningriik koostas Canal Segarra-Garrigues'i niisutuskava ja andis loa selle elluviimiseks, on ta rikkunud direktiivi artiklitest 2 ja 3 ning artikli 4 lõigetest 1 ja 4 tulenevaid kohustusi.
   
      (1)  EÜT L 103, lk 1; ELT eriväljaanne 15/01, lk 98.